יוגב קנזי

יוגב קנזי (נולד ב-1974) הוא ספורטאי פאראלימפי בעל מדליית ארד בקפיצה לרוחק.

חייו 
קנזי נולד עם שיתוק בכתף ומוגבל בידו הימנית. בצעירותו החל להתאמן במרכז הספורט לנכים ומאוחר יותר באימונו של דוד קושניר.

במשחקים הפאראלימפיים אטלנטה (1996) התחרה בריצות ל-100, 200 ו-400 מטר ובקפיצה לרוחק. בריצת 200 מטר דורג במקום השמיני וביתר התחרויות לא העפיל לגמר.

ב-1998 התחרה לראשונה באליפות העולם וסיים במקום החמישי עם קפיצה לרוחק 6.36 מטר. בהופעותיו הבאות באליפות העולם קפץ ב-2002 למרחק 6.28 מטר וסיים במקום החמישי וב-2006 למרחק 5.89 מטר וסיים במקום השמיני.

במשחקים הפאראלימפיים סידני (2000) התחרה בקפיצה לרוחק וזכה במדליית ארד לאחר הישג של 6.63 מטר.

במשחקים הפאראלימפיים אתונה (2004) התחרה בקפיצה לרוחק וסיים במקום השמיני עם הישג של 6.11 מטר.

כיום מתחרה קנזי בהטלת כידון. ב-2014 השתתף באליפות אירופה ודורג במקום השישי עם הטלה למרחק 24.9 מטר.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 

ספורטאים פאראלימפיים ישראלים
אתלטים נכים ישראלים
קופצים לרוחק ישראלים
מטילי כידון ישראלים
ספורטאי איל"ן
מדליסטים פאראלימפיים ישראלים
אתלטים במשחקים הפאראלימפיים אתונה (2004)
ספורטאים ישראלים במשחקים הפאראלימפיים אתונה (2004)
ספורטאים ישראלים במשחקים הפאראלימפיים סידני (2000)
אתלטים במשחקים הפאראלימפיים סידני (2000)
אתלטים ישראלים במשחקים הפאראלימפיים אטלנטה (1996)
ישראלים שנולדו ב-1974